text: Se drone-billederne af  hvalen i Vejle Fjord 
  31 maj 2016 kl. 05.29
  Sebastian Wallenius fangede med sin drone billeder af hvalen i Vejle Fjord.
  Hvalen blev  set med kurs ud af fjorden sent mandag aften - men det er tirsdag morgen usikkert om den er kommet ud i Lillebælt.
  Det er ikke med sikkerhed fastslået, hvilken art hval, der er tale om. Hvalkyndige har set på flere optagelser af hvalen i Vejle Fjord mandag - og de hælder mod, at der er tale om en kaskelothval på baggrund af hvalens blås - den sky af vandstøv, som hvalen puster ud.
  Blåset fra hvalen i Vejle Fjord er mere fremadrettet, som det er tilfældet hos  kaskelothvaler, og ikke opadgående, som man ser det hos pukkelhvaler.
  En kaskelothval er verdens største tandhval og kan blive op til 20 meter lang med en vægt på op til 55 ton, hvis der er tale om en han.
  